Broj: 622

Na temelju članka 101. stavka 2. Poslovnika Gradske skupštine Grada Zagreba (Službeni glasnik Grada Zagreba 17/09), članka 54. stavka 1. Zakona o ustanovama (Narodne novine 76/93, 29/97, 47/99 i 35/08) i članka 60. stavka 1. Statuta Knjižnica grada Zagreba, od 1. listopada 1998., 19. siječnja 2007. i od 12. ožujka 2010., Upravno vijeće Knjižnica grada Zagreba, na sjednici 20. rujna 2012. donosi

A M A N D M A N

na Statut Knjižnica grada Zagrba

1. Upravno vijeće Knjižnica grada Zagreba na sjednici 14. rujna 2012. donijelo je Statut Knjižnica grada Zagreba (u daljem tekstu: Statut).

2. Upravno vijeće Knjižnica grada Zagreba podnosi sljedeći amandman na Statut:

AMANDMAN

Članak 55. mijenja se i glasi:

„Knjižnica, kao tijelo javne vlasti, dužna je svim domaćim i stranim, fizičkim i pravnim osobama omogućiti pristup informacijama koje posjeduje, raspolaže i nadzire u skladu sa Zakonom o pravu na pristup informacijama.“

3. Upravno vijeće Knjižnica grada Zagreba predlaže Gradskoj skupštini Grada Zagreba da da suglasnost na Statut Knjižnica grada Zagreba, koju je donijelo Upravno vijeće Knjižnica grada Zagreba na sjednici 14. rujna 2012., s podnesenim amandmanom koji postaje sastavnim dijelom tog Statuta.

Predsjednik Upravnog vijeća

dr. sc. Vlatko Rukavina

O B R A Z L O Ž E N J E

Amandmana na Statut Knjižnica grada Zagreba

Predloženim Amandmanom u Statutu Knjižnica grada Zagreba, mijenja se članak 55. kojom se odredba vezana za pravo na pristup informacijama koje Knjižnica, kao tijelo javne vlasti, posjeduje, raspolaže i nadzire, usklađuje s odredbama Zakona o pravu na pristup informacijama (Narodne novine 172/03, 144/10, 37/11 i 77/11).

Upravno vijeće Knjižnica grada Zagreba predlaže Gradskoj skupštini Grada Zagreba da da suglasnost na Statut Knjižnica grada Zagreba, koji je donijelo Upravno vijeće Knjižnica grada Zagreba, na sjednici 14. rujna 2012., s podnesenim amandmanom koji postaje sastavnim dijelom tog Statuta.

KNJIŽNICE GRADA ZAGREBA



Starčevićev trg 6, 10 000 Zagreb  
 Tel. 4694-300, fax. 4572-089

E-mail: [kgz@kgz.hr](mailto:kgz@kgz.hr)

Broj: 632

Zagreb, 20.09.2012.

PREDSJEDNIKU GRADSKE SKUPŠTINE

GRADA ZAGREBA

putem

Gradskog ureda za obrazovanje, kulturu i šport

Ilica 25

10000 Zagreb

PREDMET: Amandman na Statut Knjižnica

grada Zagreba - dostavlja se

U privitku dostavljamo amandman s obrazloženjem na Statut Knjižnica grada Zagreba, koji je donijelo Upravno vijeće Knjižnica grada Zagreba, na sjednici 14. rujna 2012., a koji Vam je dostavljen radi davanja suglasnosti.

S poštovanjem,

RAVNATELJICA

Davorka Bastić, prof.

KNJIŽNICE GRADA ZAGREBA



Starčevićev trg 6, 10 000 Zagreb  
 Tel. 4694-300, fax. 4572-089

E-mail: [kgz@kgz.hr](mailto:kgz@kgz.hr)

Broj: 632/1

Zagreb, 20.09.2012.

**Gradski ured za obrazovanje, kulturu**

**i šport**

Ilica 25

10000 Zagreb

n/r. gđe Doroteje Lasović

Poštovana,

U privitku vam dostavljamo amandman s obrazloženjem na Statut Knjižnica grada Zagreba, koji je donijelo Upravno vijeće Knjižnica grada Zagreba, na sjednici 20. rujna 2012., te dopis, kojim, putem Gradskog ureda za obrazovanje, kulturu i šport tražimo suglasnost Gradske Skupštine Grada Zagreba.

S poštovanjem,

### Ravnateljica

**Knjižnica grada Zagreba**

Davorka Bastić, prof.